Ошкӧ-бабӧ

Ошкö-бабö — важся коми йöзкостса ворсöм.

Нимъяс
Ворсöм нимъяс: «Ошкö-бабö» (Нёбдін), «Ошкысь ворсöм» (Одыб, Сизяб), «Ош гуöн ворсны» (Латьюдін).
Ворсанног
Бöрйöны ворсысьяс пиысь куталысьöс, кодi лоö «ошкöн», мукöдыс — «вотчысьяс». Ворсны позьö ывлаын и гортын: ворсöны кö ывлаын, «ош» пырö гуранö да лажыньтчö, керкаын кö — пидзöсчанясьö, и сiйöс вевттьöны пасьöн. Ворсысьяс ветлöдлöны сы гöгöр, копрасьöны — петкöдлöны вотчöм, да сьылöны:

Ошкö-бабö, ошкö-бабö,

Чöдтö вотам, пувтö öктам,

Бур вотöссö босьтам,

Лёк вотöссö чöвтам.

Та бöрын кутасьысь уськöдчö кыявны пышъялысьясöс. Шедöм ворсысь лоö «ошкöн».

 Ӧшмӧсъяс 
 Коми ворсöм да гаж: тöрыт да талун / Лöсьöдiсны Л.Н. Камбалова, А.Н. Рассыхаев. — Сыктывкар: Кола, 2007. — 76 л.б. 
 Коми календар. 2009 во / Дасьтiс  А.Н. Рассыхаев. — Сыктывкар: Кола, 2008. — 385 л.б.
 Рассыхаев А.Н. Чинки, Киколь да Геч: Коми йӧзкостса ворсӧмъяс. — Сыктывкар: Кола, 2011. — 64 л.б.

Категория:Ворсӧм